**Månedsrapport april 2025 – Blåveisen**

Fagområde vi har jobbet spesielt med er natur, miljø og teknologi

Starten av denne måneden var det påske som var tema. Vi malte med fargen gul, sådde karse i kopper som vi pyntet med påskeklistremerker. Den 8. april hadde vi påskeverksted hvor vi lagde påskeegg til pynt, limte fjær på gule ark, eggeløp med skje og lek med biler og dyr for de som ønsket det. Påskefrokosten på Blåveisen og Hvitveisen hadde vi 9. april med hjemmebakt brød og med mye godt som vi kunne ha på brødskiven. Det var koselig å se at alle foreldre tok seg tid til å sette seg ned med barnet sitt og ha en koselig stund under frokosten😊 Vi hadde påskerebus ute i barnehagen før påsken. Hvor det var en løype vi måtte følge med oppgaver som vi måtte løse. Den siste oppgaven var å løse oppgaven med hvor påskeegget lå. Vi fant egget inne i lavvoen, og i den var det sjokolade til alle barna.

Etter påsken var førskolebarna på besøk på skolen, de tok bussen ned til Rema 1000 og gikk derfra til skolen. De fikk møte noen av de som jobber der og være inne i et av klasserommene til 1.klasse. Ei fra skolen fortalte litt om skolen og svarte på spørsmål som vi hadde.

Vi har hatt tema om våren og blomster etter påske. De eldste har klippet ut blomster som vi har satt på kuben vår.

I samling har det eldste pratet om blomster og hva de trenger for å vokse. Dette ble et prosjekt som de skulle finne ut av. De har sådd frø i noen blomsterpotter hvor en skal stå i vinduet og ikke få vann, en som står i boden men får vann, en som står i kjøleskapet og får vann og den siste står ute hvor det er litt varmt på dagen og kaldt på natten, den får også vann. Så har vi fulgt med på dem for å se hva som skjer med de forskjellige.

April har vært en fin måned hvor vi har hatt mulighet til å være mere ute. Vi har hatt mye fin lek i sandkassen, sykling, utforsking og mestring i skogen vår, løping, rollelek og mye mer annen lek. Tur i skogen har vi også vært på hvor barna har fått brukt kroppen sin i det ujevne terrenget der, og klatret på et veltet tre.

I slutten av april har vi startet litt forberedelser til 17. mai. Barna kom med tanker rundt 17. mai som tog, is, godteri, flagg og mer. Vi har snakket om hva et 17. mai tog er, for det er ikke et tog, men mennesker som sammen går i et tog. Bilder er blitt satt i monteren som vi har snakket sammen om. Sunget Ja, vi elsker dette landet, 17. mai er vi så glad i og Skogkanten ropet, og hørt og danset til Dovre faller. Fargelagt det norske flagget og laget litt 17. mai pynt i fargene rødt, hvitt og blått har vi også gjort.